אייל גולן הגיע אתמול בבוקר למרינה בהרצליה כדי להצטלם לעוד קמפיין של חברת "דיאדורה", להם הוא משמש כפרזנטור (תמורת סכום פעוט של מיליון שקלים חדשים לשנה). הפעם הוא קיבל חיזוק בשעות אחר הצהריים בדוגמת בנו בן ה-8 ליאם.
גולן התחיל את יום הצילום בגפו, אך בשעות אחר הצהריים המוקדמות הגיעה גרושתו, אילנית לוי, עם שני הילדים הקטנים שלהם, ליאם ואלין. ליאם הצטרף לאבא שלו בצילום שני סטים עבור הקמפיין הקרוב של החברה, שבו יוצג גולן בסיטואציות מחיי היום יום שלו, כמו בילוי עם בנו.
למרות שאלין וליאם גדלו בבית מתוקשר ורגילים כבר למצלמות ומיקרופונים, הם היו מאוד ביישנים ולא דיברו הרבה גם כשראיינו אותם. גם אימא אילנית, שהביאה אותם ונשארה איתם במהלך כל הצילומים, לא רצתה להתראיין והשאירה את אור הזרקורים לגרוש ולילד.
אחרי שסיימו את הצילומים נסעה לוי מהמקום עם שני הילדים וגולן נשאר לסט נוסף. אם אתם תוהים באיזה ימים הילדים אצלו ובאיזה ימים אצלה, אז דעו שאין להם זמן קבוע, הם פשוט מסתדרים ביניהם. דוגמא לכל ההורים הגרושים.
אגב, בזמן שלוי נכחה בצילומים, השניים הוכיחו לכולם שלמרות שלוי מתחזקת זוגיות כבר מספר חודשים עם אלירז שדה, הם עדיין ביחסים טובים וקרובים.